cyanic-selkie/wikianc huggingface dataset:
Դոնալդ Թրամփ
Մանկությունը և երիտասարդությունը
Թրամփը սովորել է Քուինսի Քյու-Ֆորեսթ դպրոցում։ 13 տարեկանում Դոնալդը դուրս է գալիս Քյու Ֆորեսթից և ընդունվում Նյու Յորքի ռազմական ակադեմիա (Քորնվոլ թաղամաս), որն ավարտեց 1983 թվականին։ Աշակերտական տարիներին ստացել է մի շարք մրցանակներ, 1962 և 1963 թվականներին հանդես է եկել ակադեմիան ներկայացնող ամերիկյան ֆուտբոլայի հավաքականում, ինչպես նաև 1962-1964 թվականներին՝ բեյսբոլային թիմում (ընդ որում՝ 1964 թվականին ստանձնել է թիմի ավագի պաշտոնը)։
Բեյսբոլի մարզիչ Թեդ Դոբիասը, ով հայտնի էր երեխաների հետ աշխատելու իր անշահախնդրությամբ, 1964 թվականին Թրամփին շնորհում է «Մարզիչ» մրցանակը։ Ուսման չորրորդ տարում Թրամփը բարձրանում է կուրսանտային գումարտակի սերժանտի աստիճանի և առաջին սերժանտ Ջեֆ Դոնալդսոնի (1965) հետ ստեղծում կուրսանտների թիմ՝ սովորեցնելով անդամներին ռազմական քայլի արվեստը։ 1964 թվականին, զինադադարի օրը Հինգերորդ պողոտայով թիմը քայլերթ է ունենում։
Իր «Պայմանգրեր կնքելու արվեստը» գրքում Թրամփը պատմում է ուսանողական կարիերայի մասին.
Թրամփը Ուորթոնի դպրոցի էկոնոմիկա և ֆինանսներ բաժինն ավարտում է 1968 թվականին։
Վաղ հաջողությունները (1968-1989)
Թրամփը իր կարիերան սկսում է հորը պատկանող «Elizabeth Trump and Son» ընկերությունում և սկզբնապես աշխատում այն ուղղությամբ, որով հայրն էր ցանկանում՝ բնակարանների առքուվաճառքով։ Աշխատանքն առնչվում էր Բրուքլինի, Քուինսի և Սթաթեն Այլենդի միջին խավի հետ ։ Ուսումնական տարիներին, Թրամփի առաջին ծրագրերից մեկն էր Ցինցինատի քաղաքում (Օհայո նահանգ) «Swifton Village» առգրավված բնակարանային համալիրի վերականգնումը։ Ֆրեդ Թրամփը համալիրը ձեռք էր բերել 1962 թվականին՝ 5,7 միլիոն ԱՄՆ դոլարով ։ Հայր և որդի Թրամփները ձեռնամուխ են լինում ծրագրի իրականացմանը՝ կատարելով 500 000 դոլարի ներդրում, ինչի շնորհիվ 1200 բնակարան ունեցող համալրի զբաղվածության (վարձակալության) մակարդակը 34%-ից վերածվում է 100%-ի։ 1972 թվականին «Trump Organization»-ը համալիրը վաճառում է 6,75 միլիոն դոլարով։ 23 տարեկանում Թրամփը շոու բիզնես մուտք գործելու անհաջող փորձ կատարեց՝ 70 000 դոլար ներդնելով «Դրսում Փարիզն է» բրոդվեյյան կատակերգության մեջ ։
1971 թվականին Թրամփը նշանակվեց ընկերության տնօրեն և տեղափոխվեց Մանհեթեն։ Այստեղ նա ծանոթացավ նյույորքյան այս թաղամասի տնտեսական հնարավորություններին։ Սկզբում Թրամփը ստացավ հին փենսիլվանյան կենտրոնական կայանները նոր շինությունների վերածելու իրավունք Վեսթ-Սայդում, ինչի հետևանքով ավելացված 40-ամյա հարկային զեղչով որոշվեց Թրամփին վարկ տալ, իսկ փոխարենը գումար ներդնել «Կոմոդոր» հյուրանոցի շինարարության մեջ, որը պետք է վերափոխվեր «Գրանդ-Հայաթի» ։
Բացի այդ, Թրամփը կապ ուներ Ջեյկոբ Ջեվիցի Կոնֆերանս-կենտրոնի շինարարության հետ, քանզի հողը, որի վրա կառուցված էր շինությունը նրանն էր։ Այս շինարարության հետևանքով Թրամփը բախվեց Նյու Յորքի կառավարության հետ. նա ծրագիրը գնահատում էր 110 միլիոն դոլարի, մինչդեռ կառավարությունը պնդում էր, որ ծախսերը կհասնեն 750 միլիոնից մինչև մեկ միլիարդ դոլարի։ Թրամփը առաջարկեց ղեկավարել շինարարության ընթացքը իր առաջարկած գումարի սահմաններում, սակայն առաջարկը մերժում ստացավ ։
ԱՄՆ նախագահական ընտրություններ
2015 թվականի հունվարի 25-ին ԱՄՆ հանրապետական կուսակցության համաժողովում, Թրամփը հայտարարեց, որ կմտածի 2016 թվականի նախագահական ընտրություններին իր թեկնածությունը դնելու մասին։ Հունիսի 16-ին իր շտաբում (տեղակայված Մանհեթենի «Թրամփ թաուեր» երկնաքերում) պաշտոնապես հայտարարեց, որ թեկնածությունը կդնի ԱՄՆ նախագահական ընտրություններում, ավելացնելով. «Ես կլինեմ մեծագույն նախագահը, ում երբևէ արարել է Աստված» ։
Թրամփը ընտրվելու դեպքում փոխնախահագի պաշտոնը խոստացավ հեռուստահաղորդավար Օփրա Ուինֆրիին։ Թրամփի մի շարք խոստումների շարքին էին դասվում նաև Ռուսաստանի Դաշնության նախագահ Վլադիմիր Պուտինի հետ լավ հարաբերություններ հաստատելը ։
Իր կարգախոսում Թրամփը նշում էր. «Հետ բերենք Մեծ Ամերիկան» (Make America great again) : Նախագահական մրցաշարից առաջ Թրամփը դեռ հուլիսի սկզբին գրավել էր առաջին տեղը հանրապետական կուսակցականների մեջ, առաջ անցնելով այնպիսի ծանրակշիռ կուսակցական դեմքերի, ինչպիսիք են Ջեբ Բուշը, Սքոթ Ուոքերը և Մարկո Ռուբիոն։
Հարցումներից պարզ դարձավ, որ Թրամփը լավ տպավորություն է թողել ժողովրդի շրջանում, քանի որ «ասում է այն, ինչին հավատում է, ոչ թե՝ ինչ ցանկանում են լսել մարդիկ»  ։
2015 թվականի դեկտեմբերին Ռոբերտ Գորդոնի համալսարանը (Շոտլանդիա, Մեծ Բրիտանիա) ետ վերցրեց Թրամփին 2010 թվականին շնորհված պատվավոր դոկտորի կոչումը, հայտարարելով, որ վերջինիս կարծիքը ամբողջովին հակասում է իրենց ակադեմիական արժեքներին։
2015 թվականի Հոկտեմբերի 21-25-ին «Նյու Յորք Թայմսի» և «CBS»-ի հեռախոսային հարցումների արդյունքում Թրամփը հանրապետականների մեջ գրավեց երկրորդ տեղը 22 % ձայնով (առաջին տեղում՝ Բեն Կարսոնը 26 %-ով) ։ 2015 թվականի դեկտեմբերի 15-ին «Վաշինգտոն փոստի» և «ABC»-ի անցկացրած հարցումներում Թրամփը 38 %-ով գրավեց առաջին տեղը՝ իրենից հետո թողնելով Թեդ Կրուզին (15 %) ։ 2015 թվականի դեկտեմբերի 16-ի Մոնմաութի համալսարանի հարցումների արդյունքում Թրամփը ռեկորդային 41 %-ով առաջ անցավ բոլորից և գլխավորեց ցուցակը։ Նրան հաջորդում էին Թեդ Կրուզը (27 %), Մարկո Ռուբիոն (10%), Բեն Կարսոնը (9%) և Ջեբ Բուշը (3 %) ։
2016 թվականի մարտի 1-ին, այսպես կոչված «Սուպեր երեքշաբթիի» ժամանակ (Super Tuesday), Թրամփը հաղթեց փրայմերիզը տասնմեկից յոթ նահանգներում. Ալաբամայում, Արկանզասում, Վերմոնտում, Վիրջինիայում, Ջորջիայում, Մասսաչուսեթսում և Թենեսիում։ Մարտի 5-ին նա հաղթանակ տարավ Կենտուկիում և Լուիզիանայում (սակայն պարտվեց Կանզասում և Մենում), մարտի 8-ին՝ Հավայիում, ինչպես նաև Միսսիսիպիում և Միչիգանում։ Երկրորդ «Սուպեր երեքշաբթիում», որը կայացավ մարտի 15-ին, Թրամփը հաղթեց հինգից չորս նահանգներում, բացառությունը եղավ Օհայո նահանգը՝ Ջոն Քեյսիքի գլխավորությամբ։
Մարտի 22-ին Թրամփը հաղթեց Արիզոնայի փրայմերիզը՝ հավաքելով 47,1 % ձայն։ Ապրիլի 19-ին փրայմերիզ կայացավ Նյու Յորքում, որտեղ Թրամփը գրանցեց իր առաջին մեծ հաղթանակը՝ ստանալով 60,4 % ձայն և հաղթելով նահանգի գրեթե բոլոր շրջաններում (բացի Մանհեթենից, որտեղ հաղթեց Քեյսիքը 3,4 %- տարբերությամբ)։
Մայիսի 4-ին Թրամփը միանշանակ հաղթանակ տարավ Ինդիանա նահանգում։ Սրա արդյունքում Թրամփի հիմնական մրցակից Թեդ Կրուզը, ով Տեխասի սենատորն էր, դուրս եկավ նախագահական պայքարից։ Նույն օրը պայքարից դուրս եկավ Օհայոյի նահանգապետ Ջոն Քեյսիքը։ Սրանից հետո, Թրամփը դարձավ նախագահական ընտրություններում Հանրապետական կուսակցության առաջադրյալը։
2016 թվականի մայիսի 26-ին հայնտի դարձավ, որ Դոնալդ Թրամփը հավաքել է 1238 ձայն, որից 1237-ը պարտադիր էր ԱՄՆ-ի նախագահական ընտրություններում թեկնածություն դնելու համար։ Սրանով էլ, ավտոմատ կերպով, Թրամփը դարձավ Հանրապետական կուսակցությունից ԱՄՆ-ի նախագահի թեկնածու։
2016 թվականի հուլիսի 14-ին Թրամփը հայտարարեց, որ իր ընտրվելու դեպքում ԱՄՆ-ի փոխնախագահ կդառնա Հանրապետական կուսակցությունից Ինդիանայի ղեկավար Մայքլ Փենսը։
2016 թվականի նոյեմբերի 8-ին տեղի ունեցան նախագահական ընտրությունները, որի արդյունքները հայտարարվեցին նոյեմբերի 9-ին։ ԱՄՆ նախագահ ընտրվելու համար անհրաժեշտ էր ընտրական կոլեգիայի 538 ընտրիչներից առնվազն 270-ի ձայները։ Թրամփին հաջողվում է ապահովել 276 ընտրիչների ձայները՝ պարտության մատնելով Դեմոկրատական կուսակցության թեկնածու, ԱՄՆ նախկին պետքարտուղար և սենատոր, նախկին առաջին տիկին Հիլարի Քլինթոնին, ում բաժին էր ընկել ընդամենը 218-ի ձայները։ Այս կերպ Թրամփը հաղթանակ է տանում նախագահական ընտրություններում և դառնում ԱՄՆ 45-րդ նախագահը ։
Ֆիլմեր, հեռուստատեսություն և ժամանցային այլ գործունեություններ
2006 թվականի դեկտեմբերին «The View» թոք-շոուի հաղորդավարուհի Ռոզի Օ'Դոնելը Թրամփին քննադատեց այն պատճառով, որ երկրորդ հնարավորություն էր տվել Միսս ԱՄՆ Թարա Քոններին, ով անտեսելով կանոնները, հաճախում էր գիշերային ակումբներ։ Թրամփը, ով ծրագրի ղեկավարն էր, թույլատրում է Քոններին մնալ «Միսս ԱՄՆ» պաշտոնին, մինչ նա կանցներ վերականգնման կուրսեր։ Այս երկու հայտնիների հակամարտությունը ձգվեց մի քանի շաբաթ ։
2007 թվականի հոկտեմբեր-ին Թրամփը մասնակցեց Լարի Քինգի հեղինակային «Լարի Քինգի լայվ» հաղորդմանը, որտեղ քննադատեց նախագահ Ջորջ Բուշ կրտսերինին՝ Իրաքյան պատերազմը սկսելու համար, ինչպես նաև կանխագուշակեց, որ Ռուդոլֆ Ջուլիանին և Հիլարի Քլինթոնը իրենց թեկնածությունը կներկայացնեն նախագահական ընտրություններին և նա մեծ ուրախությամբ երկուսին էլ կաջակցի։ Իրաքյան դեպքերի առնչությամբ Թրամփւ նաև արտահայտվեց հետևյալ. «Ես զգում եմ, որ նա, ով ցանկանում է՝ Իրաքում ավելի շատ դիակներ գտնեն, չի կարող հաղթել նախագահական ընտրություններում», սրանով իսկ մատնանշելով Ռուդոլֆ Ջուլիանիին։ Հաղորդման ժամանակ Թրամփը նաև բացասական արտահայտվեց Անջելինա Ջոլիի աշխարհի ամենագեղեցիկ կինը համարվելու մասին ։
2008 թվականի սեպտեմբերի 17-ին Թրամփը կրկին հյուրընկալվելով «Լարի Քինգի լայվ» հաղորդմանը, եթերից պաշտոնապես խորհուրդ տվեց գալիք նախագահական ընտրություններում քվեարկել հանրապետական սենատոր Ջոն Մաքքեյնի օգտին ։
Աշակերտ
2003 թվականին Թրամփը դառնում է «NBC» հեռուստաընկերության «Աշակերտ» իրական հեռուստաշոուիի հաղորդավարը և պրոդյուսերը։ Հեռուստաշոուի ժամանակ մասնակիցները պայքարում էին Թրամփի ընկերություններից մեկում թոփ մենեջերի պաշտոնի համար, իսկ նրանք, ովքեր չէին հաղթահարում փորձությունը «հեռացվում էին», այսինքն խաղից դուրս էին մնում։ 2004 թվականին Դոնալդ Թրամփը հայտ է ներկայացնում «Դուք հեռացված եք» - «You’re fired!» մակագրությամբ ապրանքանիշի ստեղծման մասին։ Առաջին տարին Թրամփը մեկ էպիզոդի համար վաստակում էր 50 հազար դոլար (մեկ եթերաշրջանի համար մոտավորապես 700 հազար դոլար), իսկ երկրորդ եթերաշրջանից սկսած՝ յուրաքանչյուր էպիզոդի համար՝ երեք միլիոն դոլար, ինչն էլ նրան դարձրեց հեռուստատեսությունում ամենաբարձր վարձատրվող մարդը։ 2007 թվականին Թրամփը Հոլիվուդյան փառքի ծառուղում ստանում է իր աստղը «Թեկնածու» շոուի ամբողջ ընթացքին մասնակցելու համար։
Բրիտանացի հեռուստապրոդյուսեր Մարկ Բարնեթի հետ Թրամփը մասնակցում է «Հայտնի աշակերտ» հեռուստաշոուում, որի ժամանակ գումարային մրցանակ ստանալու համար հայտնիները մրցում էին իրենց կատարած բարեգործություններով։ Բարնեթի հետ հանդիսանալով հեռուստածրագրի համապրոդյուսեր, Թրամփը նաև ելույթ է ունենում հաղորդումներին՝ որոշելով հաղթողներին և պարտվողներին։
2015 թվականի փետրվարի 16-ին «NBC»-ն հայտարարում է հաղորդման 15-րդ եթերաշրջանը մեկնարկելու մասին։ Փետրվարի 27-ին Թրամփը հայտարարում է, որ դեռ պատրաստ չէ հերթական եթերաշրջանում մասնակցություն ունենալուն՝ մոտակա նախագահական ընտրություններում հնարավոր թեկնածությունը դնելու պատճառով։
Trump Model Management
1999 թվականին Թրամը հիմնադրում է «Trump Model Management» մոդելային գործակալությունը ։ 2000 թվականից ի վեր, մեկ այլ դուստր կազմակերպության՝ «Trump Management Group»-ի հետ, «Trump Model Management»-ը նորաձևության ասպարեզում աշխատելու համար Միացյալ Նահանգներ է բերել թվով 250 այլազգի մոդելների ։ 2014 թվականին, գործակալության նախկին մանեկենուհի Ալեքսիա Փալմերը դատական գործ է հարուցում «Trump Model Management»-ի նախագահ Քորին Նիքոլասին և մի շարք մենեջերների՝ նրանց մեղադրելով դրամաշորթության, պայմանագրային պայմանների խախտման, նամակային զեղծարարության և ներգաղթյալների վարձավճարների օրենքների խախտման մեջ ։ ԱՄՆ դաշնային դատարանը գործը կարճում է 2016 թվականի մարտին։
Ռեստլինգ
Թրամփը «WWE» (World Wrestling Entertainment) պրոֆեսիոնալ ըմբշամարտի (ռեստլինգ) և սպորտային ժամանցի կազմակերպության մեծ սիրահար է, ինչպես նաև ընկերության նախագահ Վինս Մաքմահոնի մոտ ընկերն է։ Իր «Թրամփ պլազա» հյուրանոցային համալիրում երկու առիթով վարել է «Ռեսլմանիա» իրադարձությունը, ինչպես նաև ակտիվ մասնակցություն ունեցել տվյալ շոուի շրջանակներում ։ Ատլանտիկ Սիթիում գտնվող «Թաջ Մահալ» կենտրոնում է անցկացվել Բոդիբիլդինգի համաշխարհային ֆեդերացիայի (WBF) առաջնությունը (վերջինս պատկանել է «WWE»-ին (նախկինում՝ WWF), ներկայումս չի գործում)։ Կարճատև հարցազրույց է տվել «Ռեսլմանիա VII»-ում, իսկ «Ռեսլմանիա XX»-ի ժամանակ գտնվել է ռինգային տեղամասում ։
Առավել խոշոր դերակատարում է ունեցել «Ռեսլմանիա 23»-ում՝ մասնակցելով այսպես կոչված «Միլիարդատերերի գոտեմարտ» ("The Battle of the Billionaires") հանդիպմանը։ Մարտի ժամանակ Թրամփը գտնվում էր Բոբի Լեշլիի անկյունում, Վինս Մաքմահոնը՝ Լեշլիի մրցակից Ումագայի, իսկ հանդիպման հյուր մրցավարն էր «Սառցե գունդ» Սթիվ Օսթինը ։ Հանդիպման գրազը կայանում էր նրանում, որ պարտության դեպքում Թրամփը կամ Մաքմահոնը պետք է սափրեին իրենց մազերը ։ Հանդիպումն ավարտվում է Լեշլիի հաղթանակով, և մասնակիցները հրապարակայնորեն սափրում են Վինս Մաքմահոնի գլուխը ։
«WWE Raw» շաբաթական հեռուստաշոուի 2009 թվականի հունիսի 15-ի թողարկման ժամանակ, Վինս Մաքմահոնն ըստ սցենարի (Քեյֆեբ) հայտարարում է, որ շոուն վաճառել է Թրամփին ։ Հայտվելով հեռուստաէկրաններին Թրամփը հայտարարում է, որ մասնակցություն կունենա շոուի հաջորդ թողարկմանը և կփոխհատուցի հանդիսատեսներին այդ օրվա տոմսերի համար։ Մեկ շաբաթ անց Մաքմահոնը «ետ է գնում» իր շոուն, սակայն արդեն կրկնակի գնով ։
Ընկերությունում ունեցած ներդրումների համար 2013 թվականին Թրամփն ընդգրկվում է WWE փառքի սրահի հայտնիների թևում։ Արարողությունն անցկացվում էր Նյու Յորքի «Մեդիսոն Սքուեր Գարդեն» մարզապալատում ։
Անձնական կյանքը
Դոնալդ Թրամփը հայտնի է նաև «The Donald» անվամբ, որով նրան դիմել է նախկին կինը՝ Իվանա Թրամփը (ազգությամբ Չեխիայից), հարցազրույցներից մեկում ։ Նա հայտնի է նաև իր «Դուք հեռացված եք» այցեքարտային արտահայտությամբ («You're fired»): Թրամփի մյուս տարբերվող հատկանիշներից է իր սանրվածքը, որը Թրամփը հայտարարել է, որ չի փոխելու իր ամբողջ կարիերայի ընթացքում։
Ընտանիք
1977 թվականին Թրամփն ամուսնանում է 28-ամյա չեխ մանեկենուհի Իվանա Զելնիչկայի հետ։ Նրանք ունեն երեք երեխա. Դոնալդ կրտսերը, Իվանկան և Էրիկը։ Զույգն ամուսնալուծվում է 1992 թվականին։
1993 թվականին Թրամփն ամուսնանում է 29-ամյա Մարլա Մեյփլզի հետ։ Մեյփլզն ու Թրամփը ունեն Թիֆանի անունով դուստր (ծ. 1993): Ամուսնալուծվել են 1999 թվականին։ 2008 թվականին «Գիշերային տուրուդմփոց» հաղորդման ժամանակ («ABC» հեռուստաընկերություն) Թրամփը իր նախկին կանանց մասին ասել է. «Ես միայն գիտեմ, որ նրանց համար (Իվանայի և Մարլայի) շատ դժվար էր մրցակցել այն բաների հետ, ինչ ես սիրում եմ։ Ես իսկապես սիրում եմ այն, ինչ անում եմ»։
2004 թվականի ապրիլի 6-ին նա ամուսնության առաջարկ արեց 34-ամյա Մելանյա Կնավսին Սլովենիայից։ Նրանք ամուսնացան 2005 թվականի հունվարի 22-ին Բեթեսդի Ծովային եպիսկոպոսական եկեղեցում (Փալմ բիչ կղզի, Ֆլորիդա)։ 2006 թվականի մարտի 20-ին ծնվեց նրանց որդին, ում անվանեցին Բերոն Ուիլյամ Թրամփ։ Վերջինս Թրամփի հինգերորդ երեխան է։ Նա մկրտվել է այն եկեղեցում, որտեղ ամուսնացել էին ծնողները։
Թրամփն ունի ութ թոռ։ Հինգը մեծ որդուց՝ Դոնալդ Թրամփ Կրտսերից և իր կնոջից՝ Վանեսսա Թրամփից. թոռնուհիները՝ Քեյ Մեդիսոն Թրամփը (2007), Քլոյե Սոֆիա Թրամփը (2014) և երեք թոռնիկները՝ Դոնալդ Ջոն Թրամփ III-ը (2009), Տրիստան Միլոս Թրամփը (2011), Սփենսեր Ֆրեդերիկ Թրամփը (2012): Երեքը մեծ աղջկանից՝ Իվանկա Թրամփից և իր ամուսին Ջարեդ Քուշներից. թոռնուհին՝ Արաբելլա Ռոուզ Քուշները (2011) և թոռները՝ Ջոզեֆ Ֆրեդերիկ Քուշները (2013), Թեոդոր Ջեյմս Քուշները (2016):
Հոբբի
Թրամփը տարված է գոլֆ խաղով։ Նա Մամարոնեկայում՝ Նյու Յորք նահանգում «Winged Foot» կոչվող գոլֆ ակումբի անդամ է ։
Հեղինակային գրքեր
Թրամփը հեղինակել է հետևյալ գրքերը.
Վոլոդիմիր Տիխի
Վոլոդիմիր Վիկտորովիչ Տիխի (ուկր․՝ Тихий Володимир Вікторович, ), գեղարվեստական և վավերագրական ֆիլմերի ուկրաինացի ռեժիսոր, սցենարիստ, պրոդյուսեր ։ Ուկրաինայի կինեմատոգրաֆիստների ազգային միության անդամ ։ Ուկրաինայի Տարաս Շևչենկոյի անվան ազգային մրցանակի դափնեկիր (2018 թ․) ։
Դոնալդ Թրամփ
Հեղինակային գրքեր
Իր «Վերադարձի արվեստը» (1997) գրքի մասին Թրամփն ասել է.
Վոլոդիմիր Տիխի
Կենսագրություն
Ծնվել է 1970 թվականի փետրվարի 25-ին Լվովի մարզի Չերվոնոգրադ քաղաքում։ Դպրոցից հետո ընդունվել է ծննդավայրի հանքաբանության տեխնիկումը։ 1989-1991 թվականներին ծառայել է խորհրդային բանակում՝ Բելառուսում կայանած ավիացիոն ստորաբաժանումում ։
Դոնալդ Թրամփ
Արտաքին հղումներ
Կատեգորիա:ԱՄՆ-ի նախագահներ Կատեգորիա:Ամերիկացի գործարարներ Կատեգորիա:WWE փառքի սրահի անդամներ Կատեգորիա:20-րդ դարի ամերիկացի գործարարներ Կատեգորիա:21-րդ դարի ամերիկացի քաղաքական գործիչներ Կատեգորիա:Հոլիվուդյան փառքի ծառուղի Կատեգորիա:«Ոսկե ազնվամորի» մրցանակի դափնեկիրներ Կատեգորիա:ԱՄՆ-ի հանրապետական կուսակցության անդամներ Կատեգորիա:Ամերիկացի հեռուստապրոդյուսերներ Կատեգորիա:20-րդ դարի ամերիկացի քաղաքական գործիչներ Կատեգորիա:Փենսիլվանիայի համալսարանի շրջանավարտներ
Վոլոդիմիր Տիխի
Կենսագրություն
1992 թվականին ընդունվել է Կիևի Կարպենկո-Կարիի անվան թատրոնի, կինոյի և հեռուստատեսության ազգային համալսարանի ռեժիսուրայի ֆակուլտետ, որն ավարտել է 1997 թվականին։ Այնուհետև աշխատել է Studio 1+1, Danapris-Film հեռուստաստուդիաներում, ընդ որում՝ եղել է նաև այն ժամանակներում լայնորեն հռչակված Վերկա Սերդյուչկայի SV-Show Վերկա Սերդյուչկայի հետ հեռուստաշոուի ռեժիսորը ։ Բացի այդ, իր ուժերը փորձել է հեռուստատեսային ֆիլմեր ու սերիալներ նկարահանելու ասպարեզում։ Դրանից հետո անցել է վավերագրական, ավելի ուշ՝ գեղարվեստական ֆիլմերի նկարահանմանը։ Ընդսմին՝ իր ստեղծագործությունների մեծ մասում հանդես է եկել թե՛ որպես ռեժիսոր և թե՛ որպես սցենարիստ։ Միակ բացառությունը թերևս «Յոթերորդ երթուղին» (1997) ֆիլմն է, որի նկարահանմանը Տիխին մասնակցել է սոսկ որպես սցենարի համահեղինակ ։
Նա ակտիվորեն մասնակցել է "Տխմարներ։ Արաբեսկներ", "Ցտեսություն, Ուկրաինա!", "Բաբելոն'13" հեռուստանախագծերի իրագործմանը։ 2018 թվականին արժանացել է Ուկրաինայի Տարաս Շևչենկոյի անվան ազգային մրցանակի՝ Արժանապատվության հեղափոխության մասին նկարահանած պատմա-վավերագրական ֆիլմաշարի համար ։ Մինչ այդ՝ 2015 թվականն, նրան շնորհվել էր Կիևի Երիտասարդություն միջազգային կինոփառատոնի հատուկ մրցանակը՝ "Բաբելոն'13" -համար
Քաղաքացիական դիրքորոշում
Վոլոդիմիր Տիխին հանդես է եկել ի պաշտպանություն ուկրաինացի կինոռեժիսոր և սցենարիստ Օլեգ Սենցովի, ում Ռուսաստանում ձերբակալել են և 20 տարվա ազատազրկման դատապարտել՝ մեղադրելով ահաբեկչության մեջ ։
Ընտրյալ ֆիլմագրություն
Վոլոդիմիր Տիխու ուշագրավ աշխատանքներից են  ՝
Արտաքին հղումներ
Կատեգորիա:Ուկրաինացի ռեժիսորներ Կատեգորիա:Սցենարիստներ Կատեգորիա:Պրոդյուսերներ
Նովոպոկրովսկի (խուտոր, Զիլաիրսկի շրջան)
Նովոպոկրովսկի (Новопокровский, Яңы Покровка), խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։
Վելիկանովայի առանձնատուն
Վելիկանովայի առանձնատուն (Особняк Великановой), շենք Ռուսաստանի Դաշնության Դոնի Ռոստով քաղաքում, որը գտնվում է Սերաֆիմովիչի փողոցում (շենք թիվ 15)։ Կառուցվել է 1884-1890 թվականներին ռոստովցի ճարտարապետներ Նիկոլայ Դորոշենկոյի և Ն. Սոկոլովի նախագծով ։ Ներկայումս շենքում գործում է Ռոստովի Միտրոֆան Գրեկովի անվան գեղարվեստի ուսումնարանը։ Վելիկանովայի առանձնատունն ունի մշակութային ժառանգության տարածաշրջանային նշանակության օբյեկտի կարգավիճակ ։
Պատմություն
1884-1890 թվականներին ռոստովցի վաճառական Սեմյոն Իվանովիչ Վելիկանովը դստեր` Պելագեայի համար կառուցել է առանձնատուն Կազանսկայա փողոցում (այժմ` Սերաֆիմովիչի փողոց)։ Այս տանը Պելագեան ապրում էր ամուսնու` քաղաքային դումայի իրավասու, լեռնային ինժեներ Մատվեյ Կոզլովի հետ։ Առանձնատունն ունեցել է 28 սենյակ, նկուղներ տարբեր ծառայությունների համար և շատրվան բակում ։ Շենքի ճակատները ձևավորված են նեոդասականության ոճով։
Խորհրդային իշխանության օրոք շենքն ազգայնացվել է։ 1921 թվականին այնտեղ տեղակայվեց Ռոստովի Կարլ Մարքսի անվան պետական հանրային գրադարանը (այժմ` Դոնի պետական հանրային գրադարան)։ Լրագրող Բորիս Օլենինը դրա մասին «Մոլոտ» թերթում գրել է հետևյալը. «Վելիկանովների տոհմի տանը բնակություն են հաստատել հաստափոր կարևոր հատորներ, գրեթե թագավորական հանդերձանքով և բուռն, ծիածանի բոլոր գույներով շողշողացող հեղափոխության առաջին տարիների ամսագրեր...» ։
1994 թվականին գրադարանը տեղափոխվեց նոր շենք Պուշկինի փողոցում, իսկ Վելիկանովայի առանձնատունը տրվեց Ռոստովի Միտրոֆան Գրեկովի անվան գեղարվեստի ուսումնարանին։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Դոնի Ռոստովի շենքեր և կառույցներ
Ժովտնևոե (գյուղ, Խուստի շրջան)
Ժովտնևոե (Жовтневе), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Ժովտնևոե գյուղում բնակվում էր 722 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Լայնույթ (այլ կիրառումներ)
Լայնույթ, կարող է վերաբերել՝
Հաքան Չալհանօղլու
Հաքան Չալհանoղլու (Hakan Çalhanoğlu, փետրվարի 8, 1994, Մանհեյմ, Գերմանիա), թուրք ֆուտբոլիստ, գերմանական «Բայեր 04» ակումբի և Թուրքիայի հավաքականի կիսապաշտպան։
Ակումբային կարիերա
Չալհանoղլուն սկսել է ֆուտբոլ խաղալ Մանհեյմի երիտասարդական թիմերում՝ «Տուրանսպորում» և «Պոլիցայում»։ 7 տարեկանում նա դարձավ «Վալյդհոֆ» ակադեմիայի խաղացող ։ 2009 թվականի ամռանը Չալհանօղլուն տեղափոխվեց «Կարլսրուե»։ 2011-12 մրցաշրջանում երիտասարդական թիմում իր խաղի շնորհիվ նա առաջին թիմի մարզիչ Յորնա Անդերսենի ուշադրությունը գրավեց, ով երիտասարդ ֆուտբոլիստին հրավիրեց հիմնական կազմ։ 2012 թվականի փետրվարի 2-ին Չալհանօղլուն «Կարլսրուեի» կազմում «Էրցգեբիրգե Աուեի» դեմ տնային խաղում իր դեբյուտը նշեց՝ խաղալով 79 րոպե և դառնալով 2 գոլային փոխանցման հեղինակ։ 2012 թվականի մարտին նա նոր պայմանագիր կնքեց ակումբի հետ մինչև 2016 թվականի հունիսի 30-ը ։ Մինչ 2012-13 մրցաշրջանի մեկնարկը Չալհանօղլուն ստացավ 10 համարը։ 2012 թվականի հուլիսի 21-ին «Հեյդենհեյմի» դեմ արտագնա խաղում (2։2) նա խփեց իր առաջին գոլերը պրոֆեսիոնալ ֆուտբոլում։
2012 թվականի օգոստոսի 14-ին Չալհանօղլուն տեղափոխվեց «Համբուրգ»։ Նա պայմանագիր կնքեց մինչև 2016 թիվը և 1 տարի վարձավճարով հետ հանձնվեց «Կարլսրուեին» ։ Հինգ օր հետո Չալհանօղլուն «Կարլսրուեի» կազմում խաղաց «Համբուրգի» դեմ Գերմանիայի գավաթի առաջին ռաունդում և իր թիմին օգնեց հաղթանակի հասնել (4։2)՝ 1 գոլային փոխանցում կատարելով ։ 2012-13 մրցաշրջանում նա խփել է 17 գոլ 36 խաղում և դառնալով առաջնության 4-րդ ռմբարկուն, օգնեց «Կարլսրուեին» դուրս գալ 2-րդ Բունդեսլիգա։ Ինչպես նաև նա ճանաչվեց 3-րդ լիգայի մրցաշրջանի լավագույն խաղացողը ։
Մինչ 2013/14 մրցաշրջանի սկիզբը Չալհանօղլուն վերադարձավ «Համբուրգ» և ստացավ 9 համարը։ 2013 թվականի օգոստոսի 4-ին Գերմանիայի գավաթի առաջին ռաունդում «Շոտտայի» դեմ խաղում (4։0) նա դեբյուտը նշեց «դինոզավրերի» կազմում՝ խաղադաշտ դուրս գալով 77-րդ րոպեին ։ 1 շաբաթ անց Չալհանօղլուն Բունդեսլիգայում իր դեբյուտը նշեց «Շալկեի» դեմ արտագնա խաղում (3։3)՝ խաղադաշտ դուրս գալով մեկնարկային կազմում ։ 2013 թվականի օգոստոսի 31-ին բրաունշվեյգի «Այնտրախտի» դեմ տնային խաղում (4։0) նա իր առաջին 2 գոլերը խփեց Բունդեսլիգայում։ 2014 թվականի փետրվարի 5-ին Չալհանօղլուն երկարաձգեց «Համբուրգ» հետ պայմանագիրը մինչև 2018 թվականը ։
2014 թվականի հուլիսի 4-ին Չալհանօղլուն տեղափոխվեց «Բայեր 04»՝ կնքելով պայմանագիր մինչև 2019 թվականը ։
Ազգային հավաքական
Չալհանօղլուն խաղացել է Թուրքիայի պատանեկան և երիտասարդական բոլոր հավաքականներում։ 2013 թվականին Թուրքիայի մինչև 20 տարեկանների հավաքականի կազմում մասնակցել է աշխարհի առաջնությանը՝ երիտասարդական թիմերի միջև։ 3-րդ տուրի ավստրալիացիների դեմ խաղում (2։1) նա գոլ խփեց, որն օգնեց իր հավաքականին դուրս գալ 1/8 եզրափակիչ։ Միայն թե թուրքերը պարտվեցին ֆրանսիայի հավաքականին (1։4) և դուրս թռան առաջնությունից։
2013 թվականի սեպտեմբերի 6-ին Չալհանօղլուն իր դեբյուտը նշեց Թուրքիայի հավաքականում։ Նա 82-րդ րոպեին փոխարինման դուրս եկավ աշխարհի 2014 թվականի առաջնության խմբային փուլի Անդորրայի հավաքականի դեմ խաղում (5։0)։
Արտաքին հղումներ
Կատեգորիա:Փետրվարի 8 ծնունդներ Կատեգորիա:1994 ծնունդներ Կատեգորիա:Թուրք ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բայեր Լևերկուզենի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:Թուրքիայի հավաքականի ֆուտբոլիստներ Կատեգորիա:Թուրքական ծագմամբ գերմանացիներ Կատեգորիա:Թուրքիայի երիտասարդական միջազգային կարգի ֆուտբոլիստներ Կատեգորիա:Թուրքիայի լեգեոներ ֆուտբոլիստներ Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Առնոլդ Աղաբաբով
Կենսագրություն
Առնոլդ Աղաբաբովը ծնվել է 1929 թվականին Բաքվում։ 1947-1949 թվականներին աշխատել է որպես տպագրիչ, այնուհետև մինչև 1952 թվականը ծառայել է Խորհրդային բանակում։ Բանակից վերադառնալուց հետո՝ 1953-1957 թվականներին աշխատել է որպես Ներքին գործերի շրջանային բաժանմունքի պետ։ 1962 թվականին ավարտել է Մոսկվայի Սցենարիստների և ռեժիսորների բարձրագույն դասընթացները (Միխայիլ Բլեյմանի և Վալերի Սոլովյովի արվեստանոցը)։ 1967 թվականից հանդես է եկել որպես ռեժիսոր ։
Դեհիդրատացում
Դեհիդրատացում (դե... և - ջուր), օրգանական կամ անօրգանական միացություններից ջրի պոկում։ Հիդրատացման հակադարձ ռեակցիան է։ Իրականացվում է ջերմային կամ քիմիական ճանապարհով։ Առաջինը կատարում են տաքացնելու միջոցով, սովորաբար կատալիզատորների առկայությամբ, օրինակ, էթիլենի ստացումը Էթիլալկոհոլից Аl2О3-ի առկայությամբ, 300-400 °C-ում՝ СН3СН2ОН→СН2 =CH2+ H2O։ Քիմիական ճանապարհով այս պոկումը կատարվում է խիտ ծծմբական թթվի միջոցով 170 °C-ում։ Դեհիդրատացումը կարող է լինել ներմոլեկուլային և միջմոլեկուլային։ Վերոհիշյալ եղանակով էթիլենի ստացումը ներմոլեկուլային դեհիդրատացում է, իսկ դիէթիլեթերի ստացումը էթիլալկոհոլից, ծծմբական թթվի օգնությամբ՝ միջմոլեկուլային դեհիդրատացում է անօրգանական միացությունների, օրինակ, ազոտական թթվի դեհիդրատացումը կատարվում է ֆոսֆորի հնգօքսիդի՝ Р2O5, առկայությամբ՝ 2НNO3→H20+N2O5։ Դեհիդրատացումը կատարվում է նաև օրգանիզմում՝ ֆերմենտների ազդեցությամբ։
Կատեգորիա:Քիմիական ռեակցիաներ
Բուլիշ Մուրտեմ
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դենի Ալար
Դենի Ալար (Deni Alar,), ծագումով խորվաթ ավստրիացի ֆուտբոլիստ, «Ռապիդ» ակումբի և Ավստրալիայի հավաքականի հարձակվող։
Դենիի հայրը՝ Գորանը, եղել է պրոֆեսիոնալ ֆուտբոլիստ։
Ակումբային կարիերա
Ալարը իր պրոֆեսիոնալ կարիերան սկսել է «Լեոբեն» ակումբում։ 2006 թվականին հիմնական կազմում նորամուտն է նշել Ավստրիայի առաջին լիգայում։ 2009 թվականին Դենին տեղափոխվել է «Կապֆենբերգ»։ Մայիսի 2-ին «Ռիդա»-ի դեմ խաղում նորամուտն է նշել Ավստրիայի ֆուտբոլի առաջնությունում։ Մայիսի 15-ին «Շտուրմ»-ի դեմ մենամարտում Ալարը խփել է իր առաջին գոլը «Կապֆենբերգ»-ի կազմում ։
2011 թվականի ամռանը Ալարը տեղափոխվել է մայրաքաղաքային «Ռապիդ» ակումբ։ Հուլիսի 16-ին «Ադմիրա Վաքեր Մյոդլինգ»-ի դեմ խաղում նորամուտն է նշել նոր թիմի կազմում ։ Սեպտեմբերի 24-ին «Վաքեր»-ի դեմ խաղում Դենին խփել է իր առաջին գոլը «Ռապիդ»-ի կազմում ։
2016 թվականի ամռանը Ալարը պայմանագիր է կնքել «Շտուրմ»-ի հետ։ Հուլիսի 23-ին «Ռեդ Բուլ Զալցբուրգ» ակումբի դեմ խաղում նորամուտն է նշել նոր թիմի կազմում ։ Հենց այս մենամարտում Դենին խփել է իր առաջին գոլը «Շտուրմ»-ում։ Երկու մրցաշրջան անընդմեջ Ալարը դարձել է առաջնության երկրորդ ռմբարկուն։ 2018 թվականին օգնել է թիմին հաղթել Ավստրիայի գավաթում և զբաղեցնել երկրորդ տեղը ազգային առաջնությունում։ Նույն թվականին Ալարը վերադարձել է «Ռապիդ»։
Միջազգային կարիերա
2017 թվականի նոյեմբերի 14-ին Ուրուգվայի ֆուտբոլի ազգային հավաքականի դեմ ընկերական խաղում Ալարը նորամուտ է նշել Ավստրիայի հավաքականում՝ երկրորդ խաղակեսում փոխարինելով Մարկո Առնաուտովիչին ։
Ձեռքբերումներ
Թիմային
«Շտուրմ»
Արտաքին հղումներ
Կատեգորիա:Ավստրիացի ֆուտբոլիստներ Կատեգորիա:Ռապիդ Վիեննայի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Խորվաթ ֆուտբոլիստներ
Ռոքսբուրգ ամրոց
Կառույցից տեսարան է բացվում դեպի Թվիդ և Թեվիոթ գետերի միախառնման կետը։ Ամրոցին կից բնակավայրը աճելով կազմել է Ռոքսբուրգ թագավորական քաղաքը։ 1460 թվականին շոտլանդացիների կողմից տարածքի գրավման ժամանակ ամրոցն ու քաղաքը ավերվել են։ Այժմ Ռոքսբուրգի ավերակները գտնվում են Ռոքսբուրգի դքսի նստավայր հանդիսացող Ֆլորզ ամրոցին պատկանող տարածքում՝ Քելսո քաղաքի գետի հակառակ կողմից։
Պատմություն
Ըստ ավանդույթի, ամրոցը հիմնադրել է թագավոր Դավիթ I Շոտլանդացին, քանի որ այն առաջին անգամ հիշատակվել է մոտավորապես 1128 թվականին՝ վերջինիս իշխանության օրոք։ 1174 թվականին Ռոքսբուրգը հանձնվել է Անգլիայի թագավորությանը՝ Ալնիքում Ուիլյամ Առյուծի գերեվարումից հետո, և դրանից հետո պարբերաբար գտնվել անգլիացիների տիրապետության տակ։ Շոտլանդացիները շատ են փորձել վերանվաճել ամրոցը ։ Անգլիայի Էդուարդ I թագավորը 1306-1310 թվականներին ամրոցից կախված մի վանդակի մեջ բանտարկած է պահել շոտլանդացի արքայադուստր Մերի Բրյուսին։ 1314 թվականի փետրվարի 19-ին շոտլանդացի ասպետ սըր Ջեյմս Դուգլասը (ով հայտնի է որպես Սև Դուգլաս), ում զինվորները կովեր էին ձևացել, վերանվաճվել է ամրոցը, սակայն շուտով կրկին կորցրել այն ։ Ամրոցի գրավումից հետո շոտլանդացիները քանդել են այն, և, ինչպես ներկայացված է Լեյներքոսթի ժամանակագրությունում. «այդ ամբողջ գեղեցիկ ամրոցը հավասարեցրին գետնին, ինչպես և այն մյուս ամրոցները, որ հաջողել էին գրավել, որպեսզի հանկարծ այլևս անգլիացիները երբևէ ամրոցները գրավելով տարածքների չտիրանան» ։
1334 թվականի ձմռանը ամրոցը հանդիսացել է շոտլանդացիների դեմ Անգլիայի թագավոր Էդուարդ III-ի արշավի ռազմակայան։ 1417 թվականի շոտլանդացիների պաշարումից հետո ամրոցը գտնվում էր կիսավեր վիճակում։ 1460 թվականի շոտլանդացիների կողմից ամրոցի հերթական պաշարման ժամանակ հրանոթներից մեկի պայթյունից առաջացած մետաղական բեկորներից զոհվել է Շոտլանդիայի թագավոր Ջեյմս II-ը։ Սակայն, այնուամենայնիվ, շոտլանդացիները գրոհել և գրավել են ամրոցը, որից հետո Ջեյմսի կինը՝ Մերի Գուելդերս թագուհին հրամայել է հիմնովին ոչնչացնել ամրոցը ։
1545 թվականին Կոպիտ սիրահետում անվանում ստացած Շոտլանդիայի ու Անգլիայի միջև պատերազմի ժամանակ Ռալֆ Բալմերի գլխավորած անգլիական զորամասը այդ վայրում կոմս Հերթֆորդի հրամանով կառուցել է մի ուղղանկյուն ամրոց։ Բոլոնիայի համաձայնագրի համաձայն 1550 թվականին այդ նորակառույց ամրոցը ևս կազմաքանդվել է ։
Այժմ Ռոքսբուրգի ավերակները գտնվում են Ռոքսբուրգի դքսի նստավայր հանդիսացող Ֆլորզ ամրոցին պատկանող տարածքում՝ Քելսո քաղաքի գետի հակառակ կողմից ։ Ամրոցից պահպանվել է միայն մեկ թումբ՝ հազիվ երևացող մի պատաշարով։
Հետաքրքիր փաստեր
Հայտնի է, որ ամրոցի 1314 թվականի գրավումը Ջեյմս Հոգգի «Մարդու երեք ռիսկ» գրքի ներշնչման աղբյուրներից մեկն է եղել։
Արտաքին հղումներ
Կատեգորիա:12-րդ դարում կառուցումն ավարտված շենքեր և կառույցներ Կատեգորիա:Շոտլանդիայի դղյակներ Կատեգորիա:12-րդ դարի ճարտարապետություն
Գլուբոկոե (գյուղ, Գլոբինոյի շրջան)
Գլուբոկոե (Глибоке), գյուղ Ուկրաինայի Պոլտավայի մարզի Գլոբինոյի շրջանում։ Գյուղը նշված է Պոլտավայի շրջանի երեք վերստ գծի վրա։ 1869 թվականին Ռազմական տեղագրական քարտեզում նշված է որպես Գլուբոկոե գյուղ ։
2001 թվականի տվյալներով Գլուբոկոե գյուղում բնակվել է 88 մարդ ։ Բնակավայրը զբաղեցնում է 0,424 կմ² տարածք։ Բնակչության խտությունը կազմել է 207,55 մարդ/կմ²։
Աշխարհագրական դիրք
Գլուբոկոե գյուղը գտնվում է Պսյոլ գետի աջ ափից 1 կմ հեռավորության վրա, վերևում՝ 0,5 կմ հեռավորության վրա, Գլուբոկայա Դոլինա գյուղն (Կոզելշչինայի շրջան) է, հոսանքին ներքև՝ 1 կմ հեռավորության վրա է գտնվում Զամոժնոե գյուղը։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Ակվարիում
Ակվարիում, անոթ ջրային կենդանիների և բույսերի պահպանման, բազմացման ու ցուցադրման համար։ Տնային ակվարիումները լինում են մետաղե հիմնակմախքով և ապակե պատերով կամ ամբողջովին ապակե, երբեմն՝ օրգանական ապակուց։
Ակվարիումի խնամք
Նախ հարկավոր է ակվարիումը լիքը լցնել ջրով և թողնել 2 օր, ապա ջուրը թափել և հատակին 5–6 սմ հաստությամբ գետային գորշ ավազ փռել։ Այնուհետև ակվարիումում պետք է տնկել ջրաբույսեր (ցանկալի է Հայաստանի Հանրապետության ջրամբարներում ու գետերում տարածված տեսակներ, ինչպես նաև կենդանաբանական խանութից գնած՝ վալիսներիա, ջրասպար, նետատերև), որից հետո ակվարիումի 1/2 մասը զգուշորեն լցնել ջրով։ Ակվարիումի մեջ պետք է գցել նաև լողացող բույսեր (ջրոսպ կամ ռիչիա), որպեսզի տնկած բույսերն ամրանան, և ջուրը թափանցիկ դառնա, հարկավոր է մի քանի օր սպասել, ապա ակվարիումը բնակեցնել ձկներով։ Հարկավոր է իմանալ նաև, թե ինչպիսի խխունջներ կարելի է գցել ակվարիումի մեջ (օրինակ՝ լճախխունջը կարող է փչացնել ակվարիումի մեջ եղած բույսերը)։
Ակվարիումային ձկների ստացված տեսակներ
Ակվարիումային ձկներից ամենատարածվածը ոսկե ձկնիկն է, որից Չինաստանում և Ճապոնիայում ստացել են գեղազարդիչ ձկների շատ տեսակներ։ Ժամանակակից ակվարիումներում պահում են նաև մարգարտյա գուրամի, դրոշանման թրակիր, քնար մոլինեզիա, կռվարար ձկնիկ, սկալյարիա, սկավառակաձև պերկես, սումատրայի բարբուս, խատուտիկ լոքոյիկ, նոտոբրանխիուս, կարմիր նեոն, ցիկլազոմա միկա և այլ ձկնատեսակներ։ Գիտական նպատակներով, ցուցադրումների համար օգտագործում են խոշոր ակվարիումներ՝ մեկուսացված ծովային հատվածներ, որտեղ պահվում են ծովերում և քաղցրահամ ջրերում ապրող կենդանական ու բուսական աշխարհների ներկայացուցիչներ։
Սննդառություն
Անհրաժեշտ է իմանալ, թե որ ձկանը ինչպես կերակրել. փոքր ծածանին, ոսկե ձկնիկին և նրա տարատեսակներին կերակրում են օրը մեկ անգամ, ավելի լավ է՝ կենդանի կերով՝ թրթուրներով, որդերով։ Կարելի է տալ նաև մանր կտրատած մսի և լյարդի կտորներ, հացի փշրանք։ Տարաշխարհիկ ձկներին կերակրում են թրթուրներով, ջրալվերով, կիկլոպներով՝ օրընդմեջ։ Չոր կեր (չորացրած ջրալվեր ու կիկլոպներ) տալիս են կենդանի կեր չունենալու դեպքում։ Չի կարելի չափից ավելի կերակրել ձկներին։
Էնս Բյորնեբու
Էնս Բյորնեբու (Jens Bjørneboe, ), նորվեգացի բանաստեղծ, նկարիչ և դրամատուրգ։
Կենսագրություն և ստեղծագործական կյանք
Էնս Բյորնեբուն ծնվել է 1920 թվականի հոկտեմբերի 9-ին կամ 3-ին նորվեգական Քրիստիանսանդում։ Ապրել ու մեծացել է հարուստ ընտանիքում։ Դեռ փոքր տարիքից տառապում էր անհավասարակշռվածությամբ։ Մի քանի տարի ծանր կերպով հիվանդանում է և գամվում անկողնուն։ 12 տարեկան հասակից արդեն սկսում է ալկոհոլի չարաշահումը։ Մեկ տարի անց փորձեց ինքնասպանությամբ կյանքին վերջ դնել։ Էնս Բյորնեբուին հեռացրին դպրոցից։ Հետո նաև նույն ճակատագրին արժանացավ համալսարանում ուսանելու տարիներին։ Սովորել է գեղագիտություն և արվեստ։ Ճամփորդել է Եվրոպայով մեկ։ Հետաքրքրվել է անտրոպոսոֆիայով։ Հընթացս 1943-1945 թվականների ապրել և ստեղծագործել է Շվեդիայում։ 1946 թվականին կայացան առաջին ցուցահանդեսները, որոնք հիմնականում տեղի ունեցան Օսլոյում և Քրիստիանսանդում։
Գրականությունում Էնս Բյորնեբուն հանդես է եկել որպես կատաղի սոցիալական քննադատ։ Քաղաքական հայացքներով գրողը անարխիստ էր։ Կտրուկ կերպով հարձակում է գործում Նորվեգիայի դատական և պատժական համակարգերի վրա։ Տագնապով հետևել է նացիզմի աճման փորձերին։ Նրա համար գրականության ասպարեզում ներշնչանքի աղբյուր է հանդիսացել գերմանացի գրող Բերտոլդ Բրեխտը։ 1966 թվականին Էնսը լույս է ընծայում «Առանց ոչ մի թելի» վեպը։ Այն 1967 թվականին դատարանի կողմից որակվեց որպես պոռնոգրաֆիական ստեղծագործություն։ Արդյունքում գիրքն հանվեց շրջանառությունից և երկար տարիներ արգելվեց Նորվեգիայում։ Էնս Բյորնեբուն միշտ վեճերի և սկանդալների կիզակետում էր։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի նկարիչներ Կատեգորիա:Ինքնասպան գրողներ Կատեգորիա:Նորվեգացի դրամատուրգներ Կատեգորիա:Ռուս հուշավիպագիրներ Կատեգորիա:Նորվեգացի բանաստեղծներ Կատեգորիա:Նորվեգացի վիպասաններ Կատեգորիա:Նորվեգացի մանկավարժներ
Օրեքչի
Օրեքչի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Յուրի Սայադյան (երկրաբան)
Յուրի Վաչագանի Սայադյան, հայ երկրաբան։ Երկրաբանա-հանքաբանական գիտությունների դոկտոր (2006) :
Կենսագրություն
Յուրի Սայադյանը ծնվել է 1934 թվականին Երևանում։ 1959 թվականին ավարտել է Երևանի պետական համալսարանի աշխարհագրության ֆակուլտետը։ 1962 թվականից աշխատել է ՀԽՍՀ ԳԱ Երկրաբանական գիտությունների ինստիտուտի գիտաշխատող, 1976-1999 թվականներին՝ գիտքարտուղար, 1972-1976 թվականներին՝ ՀՀ ԳԱ նախագահության նոր տեխնիկայի գիտական հիմնախնդիրների խորհրդի գիտքարտուղար ։
Օրեքչի
Ծանոթագրություններ
Կատեգորիա:Արևմտյան Հայաստանի գյուղեր
Յուրի Սայադյան (երկրաբան)
Կենսագրություն
Աշխատանքները վերաբերում են երկրադինամիկայի տեսության հարցերին, երկրաբանական նորագույն ժամանակաշրջանի շրջակա միջավայրի զարգացման ուսումնասիրություններին ։ 1995 թվականից համագործակցել է հայ և իտալացի հնագետների հետ, ինչի արդյունքում Հռոմում հրատարակվել է «Սևանա լճի ավազանի հյուսիսարևելյան սահմանի ուրարտացիները և ոչ ուրարտացիները» (անգլերեն, 2002) ժողովածուն։
Ծանոթագրություններ
Կատեգորիա:Հայ երկրաբաններ Կատեգորիա:ԵՊՀ շրջանավարտներ Կատեգորիա:Երկրաբանա-հանքաբանական գիտությունների դոկտորներ
Ֆրանց Բաբինգեր
Ֆրանց Բաբինգեր (Franz Babinger, ), գերմանացի պատմաբան, արևելագետ, ով զգալի ավանդ է ներդրել հատկապես թյուրքագիտության, օսմանյան կայսրության պատմության ուսումնասիրման բնագավառում։ Նրա գլուխգործոցը համարվում է օսմանյան սուլթան Մեհմեդ II Նվաճողի մասին հեղինակած ծավալուն մենագրությունը, որն առաջին անգամ հրատարակվել է 1953 թվականին, «Մեհմեդ Նվաճողն ու նրա ժամանակը» (Mehmed der Eroberer und seine Zeit) վերնագրով։ Հիշարժան է նաև Բաբինգերի ծանրակշիռ մասնակցությունը իսլամի հիմնարար, կոթողային հանրագիտարանի երկրորդ հրատարակության պատրաստման աշխատանքներին։
Կենսագրություն
Ֆրանցը պատանեկան հասակից հետաքրքրվել է Մերձավոր արևելքով, դեռ դպրոցում սովորելու տարիներին տրիապետել իվրիտին ու պարսկերենին, նամակագրական կապ պահպանել անվանի արևելագետ Իգնաց Գոլդցիերի հետ, մի քանի հոդված լույս ընծայել գիտական ամսագրերում։ Դպրոցից հետո ավարտել է Մյունխենի համալսարանը, որտեղ էլ 1914 թվականին դոկտորական ատենախոսություն է պաշտպանել։
Առաջին համաշխարհային պատերազմի տարիներին ծառայել է Մերձավոր արևելքում (ըստ որոշ աղբյուրների՝ օսմանյան բանակում)։ Պատերազմից հետո շարունակել է ուսումնառությունը Բեռլինի Ֆրիդրիխ Վիլհելմի անվան համալսարանում և 1921 թվականին այդտեղ պաշտպանել իր դոկտորական երկրորդ դիսերտացիան։ Մինչև 1933 թվականը պրոֆեսորի կոչումով աշխատել է Ֆրիդրիխ Վիլհելմի անվան համալսարանում, նացիստների՝ իշխանության գլուխ անցնելուց հետո ստիպված է եղել թողնել աշխատանքը, քանի որ ամուսնացած էր հրեուհու հետ ։ Ռումին անվանի արևելագետ Նիկոլայե Յորգայի օգնությամբ Ֆրանց Բաբինգերն աշխատանքի է տեղավորվել Բուխարեստում։ 1948-ից մինչև 1958 թվականը դասախոսել է Մյունխենի համալսարանում։ Թոշակի անցնելուց հետո էլ շարունակել է եռանդուն կերպով զբաղվել գիտա-մանկավարժական աշխատանքով, հոդվածներ, գրքեր հրատարակել։ Մահացել է 1967 թվականին, Ալբանիայում, դժբախտ պատահարի հետևանքով (խեղդվել է գետում)։
Ֆրանց Բաբինգերը Գյոթինգենի, Բավարիայի, դեի Լինչեի (Accademia Nazionale dei Lincei) գիտությունների ակադեմիաների, ամերիկյան փիլիսոփայական ընկերության անդամ էր։
Արտաքին հղումներ
Կատեգորիա:Գերմանացի գիտնականներ Կատեգորիա:Գերմանացի պատմաբաններ Կատեգորիա:Գերմանացի արևելագետներ Կատեգորիա:Բնօրինակում անաղբյուր հոդվածներ
Լեոն Արսլանյան
Լեոն Արսլանյան, արգենտինացի փաստաբան, իրավաբան և պետական պաշտոնյա, որը, մասնավորապես, եղել է գլխավոր դատավոր այն տրիբունալում, որը նախագահում էր 1985 թ. խունտայի դատավարությունը։
Կյանք և գործունեություն
Լեոն Կառլոս Արսլանյանը ծնվել է Բուենոս Այրեսում։ Նրա հայրը հայ արգենտինացի դերասան էր, ով արտագաղթեց Այնթապից (այսօր Գազիանթեփ), 1917 թ.-ին։ Նա ընդունվեց Կոլեգիո Նասիոն դե Բուենոս Այրեսում, այնուհետև Բուենոս Այրեսի համալսարան, որտեղ նա ստացավ իրավաբանի աստիճան ։
Արսլանին 1984 թվականին նախագահ Ռաուլ Ալֆոնսինի նոր երդմնակալ կառավարության կողմից նշանակվել է Վերաքննիչ քրեական դատարան, և այդ հնարավորության շրջանակներում նա եղել է Յունտասի պատմական դատավարությունը վերահսկող դատավորների հանձնաժողովում՝ նախագահելով դատավճիռների այն փուլը, որը կնքվել է  դեկտեմբերի 9-ին ։
1988-ին նա հրաժարավեց իր պաշտոնից Վերաքննիչ քրեական դատարանում և միացավ իր դատարանի դատավոր Խորխե Տորլասկոյի մասնավոր իրավաբանական պրակտիկային։ 1991 թվականի հունվարի 30-ին նախագահ Կառլոս Մենեմը Արսլանյանին նշանակեց Արդարադատության նախարար ։ Արսլանյանին հաջողվել է վերափոխել ազգի քրեական օրենսգիրքը, բանավոր ցուցմունքներ նշանակել բոլոր քրեական դատավարություններում և դրա համար ուժի մեջ է մտել Վճռաբեկ դատարանի ստեղծումը։ Նախագահ Մենեմի երկու պահպանողական գործիչների նոր տրիբունալի նշանակումը, առարկություններ արեց Արսլանյանի դեմ, սակայն Արդարադատության նախարարը 1992-ի սեպտեմբերի 6-ին  հրաժարական տվեց։
Արսլանյանն առաջարկեց զենքի դեմ պայքարի միջոցառումներ, ընդունեց ավելի խիստ վարքագիծ ոստիկանության ոչ պատշաճ պահվածքի դեմ և պարզեցրեց քրեական դատավարությունները, օրինակ, որով նա վերագրում է ավելի արագ որոշումներ և հանցավորության մակարդակի անկում նահանգի ափամերձ զբոսաշրջության կենտրոնում։ Երկրորդ հանցագործության կանխարգելման քաղաքականության նրա պաշտպանությունը կենտրոնացվում էր ավելի կայուն սոցիալական քաղաքականության վրա։ Այս դիրքորոշումը, այնուամենայնիվ հանգեցրեց ընտրողների անհանգստությանը, կապված հանցագործության մակարդակի բարձրացման հետ, ինչպես նաև աջակողմյան «Յունիդադ Բոնարենս»-ի թեկնածու Լուիս Պատիի համար ավելի մեծ թվով քվեարկության համարներ։ Նահանգապետ Դոհալդը աջակցեց արդարադատության նախարարին և նրա վարած քաղաքականությանը. բայց առաջատարի, արդարադատության կուսակցության գավառական թեկնածու Կառլոս Ռուկկաուֆի կրկնակի քննադատությունից հետո, Արսլանյանը օգոստոսի 5-ին  հրաժարական տվեց ։ Ռուկկաուֆը ընտրվեց նահանգապետ և նախկին Կարապինտադայի դահիճ Ալդո Ռիկոյին նշանակեց  որպես Արսլանյանի իրավահաջորդ ։
Նա վերադարձավ պետական ծառայության 2004 թվականի ապրիլին, երբ Բուենոս Այրեսի նահանգապետ Ֆելիպե Սոլին նրան նշանակեց Անվտանգության նախարար։ Նա ստեղծեց 9-1-1 շտապ օգնության համակարգ և մարզային ոստիկանության իրավասությունները փոփոխեց մի շարք օժանդակ գերատեսչությունների։ Ոստիկանական կոռուպցիայի շարունակական զեկույցները հուշում էին, որ նախարարը պաշտոնանկություն արեց մինչև 5000 սպաների, բայց բյուջետավորման սահմանափակումները նոր օժանդակ ուժերի ձևավորմանն էին միտում ։ Չնայած այս խնդիրներին, Արսլանյանի օրոք ձերբակալությունները աճել են 91% -ով ,բայց ընդդիմության գործիչները կրկնեցին պնդումները, որ նա «մեղմ է հանցագործության դեմ», երբ մոտենում էին ընտրությունները 2007-ին ՝ Արսլանին նշանակելով «Անապահովության նախարար» ։ Դեկտեմբերից նա հեռացավ պաշտոնից և վերադարձավ մասնավոր պրակտիկային։
Նա միացավ Դեմոկրատական անվտանգության համաձայնագրին (ԴԱՀ)՝ առաջադեմ փաստաբանական խումբ, որը զբաղվում է հանցավորության կանխարգելմամբ, և 2010-ին Արգենտինայի Պատգամավորների պալատին առաջարկություն է ներկայացրել Արգենտինայում հանցավորության դիտորդական գրասենյակի ստեղծման համար, որպեսզի ավելի լավ քանակականացվի և ուսումնասիրվի հանցագործության միտումները և պատճառները Արգենտինայում ։
Ծանոթագրություններ
Կատեգորիա:Արգենտինայի քաղաքական գործիչներ
Եվրոպայի երկրների և կախյալ տարածքների ցանկ
Եվրոպան վեց աշխարհամասերից մեկն է, որը Ասիայի հետ կազմում է բնակչության և տարածքի առումով խոշորագույն մայրցամաքը՝ Եվրասիան։ Եվրոպայի տարածքը՝ 10 մլն կմ², բնակչությունը՝ 730 միլիոն մարդ։
Աշխարհագրական առումով Եվրոպան սահմանված է Ատլանտյան օվկիանոսով արևմուտքում և Հյուսիսային Սառուցյալ օվկիանոսով հյուսիսում, Սև, Մարմարյան և Միջերկրական ծովերով, Բոսֆոր և Դարդանել նեղուցներով հարավում։ Սովորաբար Եվրոպայի արևելյան և հարավարևելյան սահմանն են համարում Ուրալյան լեռնաշղթայի արևելյան ստորոտը, Էմբա գետը և Կասպից ծովը, Նախակովկասի հյուսիսային սահմանը Կումա, Մանիչ և Դոն գետերով ։
Արտաքին հղումներ
Կատեգորիա:Երկրների ցանկեր Կատեգորիա:Ցանկեր:Եվրոպա Կատեգորիա:Եվրոպայի կախյալ տարածքներ
Սխգահ
Սխգահ, գյուղ Արևմտյան Հայաստանում, Վանի վիլայեթի Վան-Տոսպ գավառում։ 1909 թ.-ին ուներ 135 տուն հայ բնակիչ։ Զբաղվում էին հացահատիկի մշակությամբ, այգեգործությամբ, անասնապահությամբ։ Գյուղում կար եկեղեցի՝ կից դպրոցով։ Բնակիչները տեղահանվել են 1915 թ.-ին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են Արևելյան Հայաստանում։
Կատեգորիա:Արևմտյան Հայաստանի գյուղեր
Ֆրանցիսկ Սկորինա
Ֆրանցիսկ Սկորինա, բելառուս առաջին տպագրիչը և լուսավորիչ։
Կենսագրություն
1504 թվականին ուսանել է Կրակովի համալսարանում, ստացել է փիլիսոփայության բակալավրի աստիճան։ 1512 թվականին Պադուայի համալսարանում քննություն է հանձնել բժշկագիտության դոկտորի աստիճանի համար։ 1517 թվականին հրատարակել է «Սաղմոսագիրքը»։ 1517 - 1919 թվականներին հրատարակել է «Աստվածաշնչի» 19 առանձին գիրք։ 1520-ական թվականների սկզբին տեղափոխվել է Վիլնյուս և հիմնել տպարան։ Սկորինայի մարդասիրական գաղափարներն ազդել են արևելասլավոնական ժողովուրդների հասարակական-քաղաքական կյանքի վրա։ Նա կողմնակից էր ժողովրդի լուսավորման, կրոնական հանդուրժողության և սոցիալական հավասարության։ Սկորինայի անվան հետ է կապվում բելառուսական գրական լեզվի ձևավորումն ու բելառուսական գրի զարգացումը։ Կյանքի վերջին տարիներին ապրել է Պրահայում՝ որպես Ֆերդինանդ թագավորի անձնական բժիշկ ու պարտիզպան։
Գրականություն
Կատեգորիա:Բելառուս տպագրիչներ Կատեգորիա:Բելառուս լուսավորիչներ Կատեգորիա:Կրակովի համալսարանի շրջանավարտներ Կատեգորիա:Անձինք նամականիշերի վրա Կատեգորիա:Պադովայի համալսարանի շրջանավարտներ Կատեգորիա:Բելառուս գրողներ Կատեգորիա:Բելառուս փիլիսոփաներ Կատեգորիա:Բելառուս թարգմանիչներ Կատեգորիա:Բելառուս բժիշկներ
Խոջալուի արյունահեղություն
Խոջալուի արյունահեղությունը, Արցախյան ազատամարտի ժամանակ Իվանյան (Խոջալու) գյուղի ազատագրման ընթացքում տեղի ունեցած միջադեպ, որի ժամանակ սպանվել է ադրբեջանական քաղաքացիական բնակչություն ։ Միջադեպի և դրա իրականացնողների վերաբերյալ չկա միանշանակ տեսակետ։
Նկարագրություն
Արցախահայության գլխին օրեցօր ահագնացող վտանգը չեզոքացնելու նպատակով 1992 թվականին փետրվարի 26-27-ին Արցախի ինքնապաշտպանական ուժերը ազատագրեցին գյուղը։ Մինչև ռազմագործողության սկիզբը հայկական զինված ուժերը, բնակչությանը անվտանգ հեռացնելու նպատակով, Կարկառի հոսանքով դեպի Աղդամ միջանցք էին բացել։ Սակայն Ադրբեջանի ազգային ճակատի զինյալները, իրենց հանրապետության նախագահ Այազ Մութալիբովին իշխանությունից հեռացնելու նպատակով, Աղդամի մատույցներով թուրք-մեսխեթցիներին գնդակահարում են, անարգում դիակները և այդ ամենը բարդում հայեր վրա։ Այդ մասին ժամանակին խոստովանել է նաև Այազ Մութալիբովը։ Այսօր էլ Ադրբեջանի քարոզչական մեքենան շարունակում է շահարկել վերոհիշյալ իրադարձությունները ։
1992 թվականի հունվարին ադրբեջանական ուժերի կողմից Ստեփանակերտը հրետակոծելու համար բազա ծառայող Խոջալուն հայկական ուժերի կողմից շրջափակվեց։ Ադրբեջանցի բնակիչների մի մասն ինքնակամ լքեց քաղաքը, սակայն կազմակերպված տարհանում չկազմակերպվեց։ Գրոհի պահին քաղաքի բնակչությունը տարբեր տվյալներով կազմում էր 2000-4000 մարդ։ Տարբեր տվյալներով, 1992թ․ փետրվարի 26-ին Հայաստանի զինված ուժերի և ԱՊՀ 366-րդ մոտոհրաձգային գնդի գործողությունների ընթացքում զոհվել են նվազագույնը 200 (առավելագույնը, ըստ ադրբեջանական աղբյուրների՝ 613) քաղաքացիական անձինք, այդ թվում՝ երեխաներ։
Արևմտյան երկրներն ու լրատվամիջոցներըն իրադարձությունը հիշատակում են «Խոջալուի արյունահեղություն» («Khojaly massacre») անվանմամբ։ Ադրբեջանական և թուրքական աղբյուրները երբեմն կատարվածը ներկայացնում են որպես ցեղասպանություն (Xocalı soyqırımı) կամ եղեռն (Xocalı faciəsi) ։
Մեկնաբանություններ
Ադրբեջանի պաշտոնազուրկ նախագահ Այազ Մութալիբովի խոսքերով, այդ դեպքերը կազմակերպված էին իր ընդդիմադիրների կողմից, որպեսզի Ադրբեջանում հեղաշրջում անեին․ այսինքն՝ Ադրբեջանում գոյություն ունեին ուժեր, որոնք կազմակերպված կերպով զբաղվում էին Աղդամի ճանապարհին ընկած Խոջալուի բնակչների մարմինների պղծմամբ որպեսզի հետագայում այդ նկարները քաղաքական նպատակներով իր դեմ կարողանային օգտագործել ։
Արտաքին հղումներ
Կատեգորիա:Արցախյան պատերազմ Կատեգորիա:1992 հակամարտություններ Կատեգորիա:Ռազմական հանցագործություններ Կատեգորիա:Ադրբեջանի պատերազմական հանցագործություններ
Իզա (գյուղ, Խուստի շրջան)
Իզա (Іза), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Իզա գյուղում բնակվում էր 5 237 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր Կատեգորիա:1444 թվականին հիմնադրված բնակավայրեր
Նովոպոկրովսկի (գյուղ, Կիզիլսկի շրջան)
Բնակչությունը 2006 թվականին գրանցված տվյալներով կազմում էր 566 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1903 թվականին հիմնադրված բնակավայրեր Կատեգորիա:Ռուսաստանի Չելյաբինսկի մարզի Կիզիլսկի շրջանի բնակավայրեր
Գլուշկովո (գյուղ, Գլոբինոյի շրջան)
Գլուշկովո (Глушкове), գյուղ Ուկրաինայի Պոլտավայի մարզի Գլոբինոյի շրջանում։
1987 թվականի տվյալներով Գլուշկովո գյուղում բնակվում էր 70 մարդ։
(7846) Սետվակ
(7846) Սետվակ (Setvak), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 16-ին Միլոշ Տիխիի կողմից Կլետում ։